Jackie Kennedy ponovno u Washingtonu, 1/5/02 - 2002-05-01
“Jacqueline Kennedy: Godine u Bijeloj Kući“ - tema je izložbe otvorene ovdje u Washingtonu u umjetničkoj galeriji Corcoran.
Eksponati za izložbu o jednoj od najomiljenih prvih dama Sjedinjenih država izuzeti su iz biblioteke i muzeja ”John Fitzgerald Kenedy.“ Prva postavka ove izložbe otvorena je inače prošle godine u muzeju Metropolitan u New Yorku u znak 40. godišnjice pojave Jacqueline Kennedy kao prve dame i njenog općeg uticaja na ovdašnji stil i kulturu. Proglašavanje Johna Fitzgeralda Kennedy-a predsjednikom Sjedinjenih država u pratnji njegove mlade supruge Jacqueline, prizor poznat i blizak mnogim Amerikacima, emitiran je bezbroj puta u informativnim programima. Elizabeth Parr, direktorica umjetničke galerije CORCORAN kaže: Oleg Casini, modni kreator, kreirao je ovaj jednostavni, svijetli kaput. On je želio da gospođa Kennedy u hladnom danu u kojem će većina drugih žena nositi tamnu zimsku odjeću ili velika krzna bude prizor koji odiše vitalnošću, mladošću i, kako je rekao, da bude ”mlada i treperava među medvjedima.“ Ovim riječima Elizabeth Parr, direktorica izložbi u umjetničkoj galeriji Corcoran počinje priču o izložbenim eksponatima. Po njenim riječima taj jednostavni kaput, uz isto tako jednostavan šešir i čizmice, definirali su jednostavnost elegancije koja je postala glavna značajka Jacqueline Kennedy. Gospodja Parr dodaje da su prva dama Jackie i predsjednik Kennedy shvatali važnost izgleda, posebno u vrijeme kada je televizija počinjala bivati mnogo važniji činilac u svakodnevnom životu Amerikanaca. Tokom godina koje su proveli u rezidenciji američkih predsjednika, strast koju su predsjednik Kennedy i gospođa Kennedy imali prema umjetnosti, takođe je vidljiva,kroz ovu izložbu . Ogroman broj umjetnika i velikana američke kulture bili su redovno pozivani na takozvane državne večere. Na jednom banketu održanom 1962. godine posvećenom najznačajnijim američkim piscima, profesorima i naučnicima na listi gostiju našla su se imena i 49 dobitnika Nobelove nagrade. Izložba “Jacqueline Kennedy: Godine u Bijeloj kući“- sasvim je sigurno da će biti jedna od najpopularnijih atrakcija ovog proljeća u Washningtonu - brojnim eksponatima govori i o tom apektu ličnosti jedne od najpopularnijih prvih dama Sjedinjenih država.